मृणाल सेन

मृणाल सेन (बांग्ला: মৃণাল সেন मृणाल् शेन्) भारतीय फ़िल्मों के प्रसिद्ध निर्माता व निर्देशक थे। इनकी अधिकतर फ़िल्में बांग्ला भाषा में रही हैं। उनका जन्म फरीदपुर नामक शहर में (जो अब बंगला देश में है) में १४ मई १९२३ में हुआ था। हाईस्कूल की परीक्षा उत्तीर्ण करने बाद उन्होंने शहर छोड़ दिया और कोलकाता में पढ़ने के लिये आ गये। वह भौतिक शास्त्र के विद्यार्थी थे और उन्होंने अपनी शिक्षा स्कोटिश चर्च कॉलेज़ एवं कलकत्ता यूनिवर्सिटी से पूरी की। अपने विद्यार्थी जीवन में ही वे वह कम्युनिस्ट पार्टी के सांस्कृतिक विभाग से जुड़ गये। यद्यपि वे कभी इस पार्टी के सदस्य नहीं रहे पर इप्टा से जुड़े होने के कारण वे अनेक समान विचारों वाले सांस्कृतिक रुचि के लोगों के परिचय में आ गए। उन्हें अक्सर वैश्विक मंच पर बंगाली समानांतर सिनेमा के सबसे बड़े राजदूतों में से एक माना जाता है।
संयोग से एक दिन फिल्म के सौंदर्यशास्त्र पर आधारित एक पुस्तक उनके हाथ लग गई। जिसके कारण उनकी रुचि फिल्मों की ओर बढ़ी। इसके बावजूद उनका रुझान बुद्धिजीवी रहा और मेडिकल रिप्रेजन्टेटिव की नौकरी के कारण कलकत्ता से दूर होना पड़ा। यह बहुत ज्यादा समय तक नहीं चला। वे वापस आए और कलकत्ता फिल्म स्टूडियो में ध्वनि टेक्नीशीयन के पद पर कार्य करने लगे जो आगे चलकर फिल्म जगत में उनके प्रवेश का कारण बना।
१९५५ में मृणाल सेन ने अपनी पहली फिल्म रातभोर बनाई। उनकी अगली फिल्म नील आकाशेर नीचे ने उनको स्थानीय पहचान दी और उनकी तीसरी फिल्म बाइशे श्रावण ने उनको अन्तर्राष्ट्रीय प्रसिद्धि दिलाई।
पांच और फिल्में बनाने के बाद मृणाल सेन ने भारत सरकार की छोटी सी सहायता राशि से भुवन शोम बनाई, जिसने उनको बड़े फिल्मकारों की श्रेणी में लाकर खड़ा कर दिया और उनको राष्ट्रीय एवं अन्तर्राष्ट्रीय ख्याति प्रदान की। भुवन शोम ने भारतीय फिल्म जगत में क्रांति ला दी और कम बजट की यथार्थपरक फ़िल्मों का 'नया सिनेमा' या 'समांतर सिनेमा' नाम से एक नया युग शुरू हुआ।
इसके उपरान्त उन्होंने जो भी फिल्में बनायीं वह राजनीति से प्रेरित थीं जिसके कारण वे मार्क्सवादी कलाकार के रूप में जाने गए। वह समय पूरे भारत में राजनीतिक उतार चढ़ाव का समय था। विशेषकर कलकत्ता और उसके आसपास के क्षेत्र इससे ज्यादा प्रभावित थे, जिसने नक्सलवादी विचारधारा को जन्म दिया। उस समय लगातार कई ऐसी फिल्में आयीं जिसमें उन्होंने मध्यमवर्गीय समाज में पनपते असंतोष को आवाज़ दी। यह निर्विवाद रूप से उनका सबसे रचनात्मक समय था।
३० दिसम्बर २०१८ को मृणाल सेन का उनके कोलकता स्थित निज निवास में ९५ वर्ष की आयु में हृदयाघात से निधन हो गया। वह लंबे समय से कई गंभीर बीमारियों से पीड़ित थे।
मृणाल सेन को भारत सरकार द्वारा १९८१ में कला के क्षेत्र में पद्म भूषण से सम्मानित किया गया था। भारत सरकार ने उनको 'पद्म विभूषण' पुरस्कार एवं २००५ में 'दादा साहब फाल्के' पुरस्कार प्रदान किया। उनको १९९८ से २००० तक मानक संसद सदस्यता भी मिली। फ्रांस सरकार ने उनको "कमान्डर ऑफ द ऑर्ट ऑफ ऑर्ट एंडलेटर्स" उपाधि से एवं रशियन सरकार ने "ऑर्डर ऑफ फ्रेंडशिप" सम्मान प्रदान किये।
मृणाल सेन को अपनी फिल्मों के लिये देश-विदेश से कई सम्मान हासिल हुए है, उनकी कुछ विशेष कृति नीचे दिये गये है:
सर्वश्रेष्ठ फिल्म (आलो.) 1976 मृगया (फिल्म) सर्वश्रेष्ठ स्क्रीनप्ले 1984 खंडहर सर्वश्रेष्ठ निर्देशक 1969 भुवन शोमे 1979 एक दिन प्रतिदिन 1980 अकालेर संधाने 1984 खंडहर सर्वश्रेष्ठ स्क्रीनप्ले 1974 पदातिक 1983 अकालेर संधाने 1984 खारीज़ मास्को फिल्म समारोह - रजत पुरस्कार 1975 सहगान 1979 परशुराम कार्लोवी वैरी फिल्म फेस्टिवल - विशेष जूरी पुरस्कार 1977 ओका ओरी कथा बर्लिन फिल्म फेस्टिवल - इंटरफिल्म अवार्ड 1979 परशुराम 1981 अकलेर सांधाने बर्लिन फिल्म महोत्सव - ग्रैंड ज्यूरी पुरस्कार 1981 अकलेर सांधाने कान्स फिल्म फेस्टिवल - जूरी प्राइज 1983 खारिज़ वैलाडोलिड फिल्म फेस्टिवल - गोल्डन स्पाइक 1983 खारिज़ शिकागो फिल्म समारोह - सर्वश्रेष्ठ फिल्म 1984 खानधार मॉन्ट्रियल फिल्म फेस्टिवल - जूरी का विशेष पुरस्कार 1984 खानधार वेनिस फिल्म फेस्टिवल - माननीय मेंशन 1989 एक दिन अचानक काहिरा फ़िल्म समारोह - सर्वश्रेष्ठ निर्देशक 2002 आमेर भुवन
वह गेबरियल गार्सिय मार्क्यूज़ के मित्र हैं एवं कई बार अन्तर्राष्ट्रीय फिल्म समारोह में जज के रूप में कार्य कर चुके हैं। २००४ में मृणाल सेन ने अपने ऊपर लिखी पुस्तक " ऑलवेज़ बींग बार्न" प्रकाशित की।